Праваабаронца Барыс Бухель кажа, што з адказу Паўлоўскаму бачна, што ў краіне ўтварылася каста недатыкальных чыноўнікаў. “Для мяне гэты адказ стаў поўнай нечаканасцю, бо з яго вынікае, што Генеральная пракуратура мае права кантраляваць усе дзяржаўныя структуры за выключэннем Адміністрацыі прэзідэнта. Гэты нонсэнс утварыўся з таго, што ў арт.125 Канстытуцыі Рэспублікі Беларусь не пазначана, што Генеральная пракуратура мае права кантраляваць органы, якія ствараюцца прэзідэнтам”, - гаворыць Барыс Бухель.